26.7.2003 Den Europæiske Unions Tidende L 187/11 KOMMISSIONENS FORORDNING (EF) Nr. 1334/2003 af 25. juli 2003 om ændring af godkendelsesbetingelserne for en række tilsætningsstoffer til foderstoffer, der tilhører gruppen »mikromineraler« KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets direktiv 70/524/EØF af 23. november 1970 om tilsætningsstoffer til foderstoffer (), senest ændret ved Kommissionens forordning (EF) nr. 1756/2002 (, særlig artikel 3, 9d og 9e, og ud fra følgende betragtninger: (1) — En række tilsætningsstoffer tilhørende gruppen »mikro- mineraler« er på bestemte betingelser blevet godkendt i henhold til direktiv 70/524/EØF ved forordning (EF) nr. 2316/98 (?), (EF) nr. 639/1999 (%), (EF) nr. 2293/ 1999 ("), (EF) nr. 2200/2001 (%) og (EF) nr. 871/2003 (7). (2)  På grundlag af udviklingen i den videnskabelige og tekniske viden er det maksimumsindhold af mikromine- raler, det er tilladt at anvende i foderstoffer, blevet revur- deret for at sikre en optimal anvendelse af de godkendel- sesbetingelser, der er fastsat i artikel 3a i direktiv 70/ 524/EØF. (3) — Ud fra den aktuelle videnskabelige og tekniske viden kan det konkluderes, at maksimumsindholdet af jern, kobolt, kobber, mangan og zink tilladt i henhold til direktiv 70/ 524/EØF bør reduceres, for at kravene i artikel 3a, litra a) og b), i direktivet overholdes bedre, navnlig hvad angår opfyldelse af ernæringsbehov, forbedring af husdyrproduktionen og reduktion af skadelige virkninger forårsaget af udskilte stoffer fra dyr samt minimering af de negative virkninger, som de nuværende grænser for nogle mikromineraler har for menneskers sundhed og miljøet. (4) — Maksimumsindholdet af mikromineraler, det er tilladt at anvende i foderstoffer, skal beregnes under hensyntagen til ikke blot dyrenes fysiologiske behov, men også andre aspekter, f.eks. gennemsnitsbehov og variationer i kost- behov, behovet for at imødekomme hovedparten af bestandenes behov og eventuel ineffektivitet ved anven- delse af næringsstofferne. (5) > Den Videnskabelige Komité for Foder afgav den 19. februar 2003 og 14. marts 2003 udtalelse om anven- delse af kobber og zink i foderstoffer. Komitéen konklu- derer, at det nuværende maksimumsindhold af de pågæl- dende mikromineraler, det er tilladt at anvende i foder- stoffer, i de fleste tilfælde er større end nødvendigt set ud fra tilsætningsstoffernes effekt, og den anbefaler, at grænserne sættes ned for at tilpasse dem til dyrenes fysi- ologiske behov. (6) — Ifølge den aktuelle videnskabelige og tekniske viden om især jern i foderstoffer skal pattegrise optage 7-16 mg/ kg jern pr. dag eller 21 mg jern kg/tilvækst for at opret- holde et tilfredsstillende hæmoglobinniveau. Somælk indeholder i gennemsnit kun 1 mg jern pr. liter. Svin, der kun får mælk, udvikler derfor hurtigt anæmi. Der bør derfor gives jern til smågrise i tilskudsfoderblan- dinger med et højt jernindhold, så længe smågrisene dier og kun får mælk. (7) — Der bør fastsættes en overgangsperiode på seks måneder til gennemførelsen af de nye bestemmelser og en over- gangsperiode på ni måneder til afvikling af eksisterende lagre af foderstoffer, der er mærket i henhold til de hidti- dige betingelser fastsat i henhold til direktiv 70/524/ EØF. (8) — De i denne forordning fastsatte foranstaltninger er i over- ensstemmelse med udtalelse fra Den Stående Komité for Fødevarekæden og Dyresundhed — UDSTEDT FØLGENDE FORORDNING: Artikel 1 Betingelserne, jf. direktiv 70/524/EØE, for godkendelse af tilsæt- ningsstofferne El Jern — Fe, E3 Kobolt — Co, E4 Kobber — Cu, E5 Mangan — Mn og E6 Zinc — Zn, der tilhører gruppen »mikromineraler« (?), affattes som angivet i bilaget. Artikel 2 Denne forordning træder i kraft på tyvendedagen efter offent- liggørelsen i Den Europæiske Unions Tidende. Den anvendes fra den 26. januar 2004. Eksisterende lagre af foderstoffer, der er mærket i henhold til de hidtidige betingelser fastsat i henhold til direktiv 70/524/EØF, kan dog anvendes i en overgangsperiode, der udløber den 26. april 2004. (?) Listen over tilladte tilsætningsstoffer, herunder mikromineraler, er offentliggjort i EFT C 329 af 31.12.2002, s. 1, ændret ved forord- ning (EF) nr. 871/2003, EUT L 123 af 21.5.2003, s. 3.